บริเวณกรอบหน้า ข้างๆคางจนบริเวณใบหู มีลักษณะคล้ายสิวแต่เป็นก้อนแข็งๆเล็กๆ จะมีลักษณะคล้ายหัวสิวเป็นสีขาวออกมาเรื่อยๆ เป็นมาสักพักแล้วค่ะ ใช้ครีมเกี่ยวกับสิวก็ไม่ดีขึ้น อาการแพ้กับสิวต่างกันอย่างไรคะ รบกวนช่วยแนะนำวิธีรักษาหน่อยนะคะ
สวัสดีค่ะ ก้อนแข็งๆเล็กๆตามใบหน้าอาจเกิดจาก-สิว-รูขุมขนอักเสบ-ผื่นภูมิแพ้ผิวหนัง-ผื่นแพ้ผิวหนังจากการสัมผัสสารที่แพ้การแยกนั้นอาศัยการตรวจร่างกายดูรอยโรคจริงค่ะ ร่วมกับอาการผื่นแพ้มักจะคันและสัมพันธ์กับการใช้ผลิตภัณฑ์บางชนิด หากเป็นมากและลุกลาม ควรพบแพทย์ผิวหนังเพื่อตรวจเพิ่มเติมสิว เป็นการอักเสบของผิวหนังที่มีการอุดตันของน้ำมันและเซลล์ผิวหนังที่ตายแล้วบริเวณรูขุมขน เกิดเป็นจุดเล็ก ๆ ที่อักเสบ บวมแดง หรือมีหนอง ส่วนมากจะเกิดขึ้นบริเวณใบหน้า ลำคอ หน้าอก ไหล่ หรือหลังสิวเม็ดเล็กๆมักค่อยๆยุบไปได้เอง ยกเว้นในบางกรณีที่เป็นสิวหัวหนองขนาดใหญ่ หรือเป็นสิวในบริเวณกว้างที่อาจต้องใช้ยาฆ่าเชื้อรับประทานหรือยาทาฆ่าเชื้อเฉพาะที่เช่น ยาคลินดามัยซิน (Clindamycin) ร่วมกับเบนโซอิล เพอร์ออกไซด์ และอีริโทรมัยซิน (Erythromycin) ร่วมกับเบนโซอิล เพอร์ออกไซด์ หรือถ้าเป็นกลับมาบ่อยๆอาจจะต้องทายากลุ่มเรตินอยด์ไว้เพื่อป้องกันการเกิดของสิวการดูแลตัวเองเบื้องต้น รักษาความสะอาดบริเวณที่มีรอยโรค โดยใช้น้ำเปล่าหรือน้ำสบู่อ่อนๆล้างวันละ 2 ครั้ง ไม่ควรล้างบ่อยเกินวันละ 2 ครั้งเช่นกันค่ะ และไม่ไปแคะแกะเกาตุ่มเด็ดขาดเพราะจะเพิ่มโอกาสการติดเชื้อและทำให้เกิดรอยแผลเป็นตามมาได้